Na temelju članka 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19- u nastavku teksta ZSNLS) i oglasa za prijam namještenika u službu na određeno vrijeme, u Jedinstveni upravni odjel Općine Vidovec na radno mjesto spremač/spremačica, objavljenog na službenoj mrežnoj stranici Općine Vidovec www.vidovec.hr i mrežnoj stranici Hrvatskog zavoda za zapošljavanje, Povjerenstvo za provedbu oglasa, objavljuje

**P O Z I V**
**na prethodnu provjeru znanja i sposobnosti (pisano testiranje i intervju)**

**za prijam u službu namještenika na radno mjesto spremač/spremačica**

**radi zamjene duže vrijeme odsutne namještenice odnosno do povratka namještenice s rodiljnog i/ili roditeljskog dopusta u Jedinstveni upravni odjel Općine Vidovec**

**na određeno vrijeme, puno radno vrijeme**

Prethodnoj provjeri znanja i sposobnosti mogu pristupiti sljedeći kandidati/kandidatkinje koji su zadovoljili formalne uvjete oglasa:

|  |  |
| --- | --- |
| Redni broj | Inicijali/ posljednja tri broja OIB-a |
| 1. | TC815 |
| 2. | VP100 |

**Pisano testiranje održati će se dana 06.03.2025. godine (četvrtak) u 09,00 sati u prostoriji Općine Vidovec (I. kat), Trg svetog Vida 9, Vidovec.**

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Ako kandidat ne može dokazati identitet neće moći pristupiti testiranju.

Po utvrđivanju identiteta, kandidat će pristupiti pisanoj provjeri znanja.

Navedena provjera traje 60 minuta.

Kandidat je dužan pridržavati se utvrđenog vremena i rasporeda testiranja. Ako kandidat ne pristupi testiranju smatrati će se da je povukao prijavu na oglas.

Postupak testiranja kandidata za prijam na radno mjesto namještenika za koje je kao stručno znanje utvrđena niža stručna sprema ili osnovna škola provodi se putem pisanog testa iz **općeg znanja.**

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se odvija provjera;
* na bilo koji drugi način ometati postupak provjere znanja.

Ako će se kandidat ponašati neprimjereno ili će prekršiti jedno od gore navedenih pravila biti će udaljen s testiranja, a njegov rezultat Povjerenstvo za provedbu oglasa neće bodovati.

Prethodna provjera znanja i sposobnosti kandidata sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Intervju se provodi samo ako je kandidat ostvario najmanje 50% bodova iz provjere znanja i sposobnosti.

Povjerenstvo za provedbu oglasa kroz intervju s kandidatom utvrđuje interese, profesionalne ciljeve i motivaciju za rad u jedinici lokalne samouprave.

Rezultati intervjua boduju se na isti način kao pisano testiranje.

Kandidat ima pravo uvida u rezultate provedenog postupka.

Nakon provedenog testiranja i intervjua Povjerenstvo za provedbu oglasa utvrđuje rang-listu kandidata prema ukupnom broju bodova ostvarenih na testiranju i intervjuu.

Povjerenstvo za provedbu oglasa dostavlja pročelnici Izvješće o provedenom postupku, koje potpisuju svi članovi Povjerenstva.

Pročelnica donosi rješenje o prijmu izabranog kandidata.

Kandidat ako nije zadovoljan rješenjem o prijmu može podnijeti žalbu načelniku Općine Vidovec u roku od 15 dana od dana dostave rješenja.

KLASA: 112-03/25-01/02

URBROJ: 2186/10-25-10

Vidovec, 28. veljače 2025.

POVJERENSTVO ZA PROVEDBU OGLASA